De 95 musikere og den verdensberømte dirigent Christoph Eschenbach giver koncert samme aften i Aalborg Kongres- og Kulturcenter. Christoph Eschenbach er kendt som Bruckner-specialist, og han har da også valgt Bruckers sjette symfoni i A-dur som aftenens højdepunkt. Men inden den vil han lede orkestret gennem Franz Schuberts symfoni "Die Unvollendete" i h-mol. - Det er en stor drøm igen at få Wiener Philharmonikerne til Aalborg. Et orkester af den kvalitet glæder hver gang de spiller, og denne gang trækker vi også gæster fra både Norge og Sverige til koncerten, da det er eneste mulighed for vore nordlige naboer, siger Ernst Trillingsgaard, direktør i Aalborg Kongres & Kultur Center. Koncerten finder sted i Aalborg Kongres- og Kulturcenter 14. oktober klokken 20.00, og der er stadig enkelte billetter at få for dem, der er villige til at betale mellem 900 og 1500 kroner per billet.

Opsummering:
På tirsdag lander 96 prominente, musikalske gæster i Aalborg. Sidst, de var på besøg var i 2002.